ஜென்மத்தில் குரு நிற்பதாலும், புதனும் சூரியனும் ஜென்ம ராசியைப் பார்ப்பதாலும் உங்களுடைய செல்வாக்கு மேன்மையடையும்; திறமை, கௌரவம், செயல்பாடு ஆகியவற்றுக்கு முக்கியத்துவமும் மதிப்பும் உண்டாகும். கலைத்துறையிலும், பொதுவாழ்க்கையிலும். ஆன்மிகத்துறை யிலும், அரசியலிலும் ஈடுபட்டுள்ளோருக்கு பாராட்டும் மரியாதையும் பரிசும் கிட்டும். புதன் ஜோதிடகாரகன் என்பதால், ஜோதிட சம்பந்தமான ஆய்வும் மேற்கொள்ளலாம். ஜோதிடராக பரிமளிக்கலாம். வாக்குபலிதத்திற்கு இஷ்ட தெய்வ உபாசனை மேற்கொள்ளலாம்.